Πρόταση παγκοσμίου δικτύου, 1862
***The Victorian Internet: The Remarkable Story of the Telegraph and the Nineteenth Century's On-Line Pioneers*** (*Το βικτωριανό Ίντερνετ: Η αξιοσημείωτη ιστορία του τηλέγραφου και οι online πρωτοπόροι του δεκάτου ενάτου αιώνα*) είναι ο τίτλος βιβλίου του συγγραφέα Τομ Στάντατζ (Tom Standage) το οποίο εκδόθηκε τον Σεπτέμβριο του 1998 από τον οίκο Walker & Company και το οποίο εξετάζει την ανάπτυξη και τις χρήσεις του τηλέγραφου κατά το δεύτερο μισό του 19ου αιώνα, καθώς και κάποιες από τις ομοιότητές του με το Ίντερνετ στο τέλος του 20ού αιώνα.

Η κεντρική ιδέα του βιβλίου συνίσταται στο ότι από τις δύο αυτές τεχνολογίες, ο τηλέγραφος ήταν η πιο σημαντική, καθώς η ικανότητα για παγκόσμια επικοινωνία σε πραγματικό χρόνο ήταν ποιοτικό άλμα, ενώ η αλλαγή την οποία επέφερε το σύγχρονο Ίντερνετ ήταν σύμφωνα με τον Στάντατζ απλώς ποσοτικό άλμα.

Περιεχόμενα
-----------

Καλωδιωμένη πόλη το 1890
Το βιβλίο περιγράφει στον γενικό αναγνώστη το πως κάποιες από τις χρήσεις του τηλέγραφου σε εμπορικές, στρατιωτικές και κοινωνικές επικοινωνίες, ήταν κατά κάποιο τρόπο ανάλογες με τις σύγχρονες χρήσεις του διαδικτύου. Εξετάζονται σχετικά μερικές αρκετά ασυνήθιστες ιστορίες για ζευγάρια που ερωτεύτηκαν και παντρεύτηκαν, για εγκληματίες που συνελήφθησαν μέσω του τηλέγραφου κ.ο.κ..

Η κουλτούρα που αναπτύχθηκε ανάμεσα στους χειριστές του τηλέγραφου είχε κάποιες μάλλον απροσδόκητες συνδέσεις με αυτή του σύγχρονου Ίντερνετ. Αμφότερες οι κουλτούρες χρησιμοποίησαν ή χρησιμοποιούν πολύπλοκη κωδικοποίηση κειμένου και συντετμημένη αργκό, αμφότερες απαιτούν ειδικούς στην ασφάλεια δικτύων, και αμφότερες προσέλκυσαν εγκληματίες που χρησιμοποίησαν τα δίκτυα για απάτες, υποκλοπές ιδιωτικών επικοινωνιών και αποστολή ανεπιθύμητων μηνυμάτων.

Κριτική
-------

Η κριτικές που δέχθηκε το βιβλίο ήταν κυρίως θετικές. Το περιοδικό Smithsonian δημοσίευσε θετική κριτική, δηλώνοντας όμως ότι «το βιβλίο δεν είναι για αναγνώστες που θέλουν αναλυτική περιγραφή της ζωής επιστημόνων-εφευρετών όπως ο Τόμας Έντισον ή ο Τσαρλς Γουίτστοουν, λεπτομερή οικονομική ιστορία εταιρειών όπως η Western Union, ή τεχνική αντιμετώπιση θεμάτων όπως η ανάπτυξη σημαφορικών συστημάτων και υποθαλάσσιων καλωδίων». Οι *Los Angeles Times* είχαν κάποιες επικρίσεις για το βιβλίο ωστόσο είχαν κατά κύριο λόγο θετική κριτική.

Παραπομπές
----------

1. ↑  Weise, Elizabeth (7 Οκτωβρίου 1998). «The telegraph, the Internet: Here we go again Author chronicles amazing resemblance in technological history». *USA Today*.. Ανακτήθηκε στις 8 Ιουνίου 2013.
2. ↑  Walton, David (1998-12-13). «Telegraph was The Victorian Internet, indeed Tom Standage's book reveals how the invention brought remarkable changes in 19th century». *The Kansas City Star*.. Ανακτήθηκε στις 8 Ιουνίου 2013.
3. ↑  «Victorian Internet». *NPR*. 19 Οκτωβρίου 1999.. Ανακτήθηκε στις 8 Ιουνίου 2013.
4. ↑  Stroh, Michael (28 Δεκεμβρίου 1998). «The Victorian net; The electric telegraph was the 1890s version of the Internet». *The Sun - Baltimore, Md.*.. Ανακτήθηκε στις 8 Ιουνίου 2013. [*νεκρός σύνδεσμος*]
5. ↑  «Review: Victorian Internet». Booklist. Ανακτήθηκε στις 8 Ιουνίου 2013.
6. ↑  «Review: Victorian Internet». Library Journal (BookVerdict). Ανακτήθηκε στις 8 Ιουνίου 2013.
7. ↑  «Review: Victorian Internet». Kirkus Reviews. Ανακτήθηκε στις 8 Ιουνίου 2013.
8. ↑  Alden, John R. «Review of 'The Victorian Internet: The Remarkable Story of the Telegraph and the Nineteenth Century's On-Line Pioneers'». Smithsonian Magazine. Αρχειοθετήθηκε από το πρωτότυπο στις 24 Δεκεμβρίου 2013. Ανακτήθηκε στις 8 Ιουνίου 2013.
9. ↑  Silverman, Kenneth (23 Μαΐου 1999). «dot-dash». *LA Times*. Αρχειοθετήθηκε από το πρωτότυπο στις 2013-12-24.. Ανακτήθηκε στις 8 Ιουνίου 2013.